**รัฐบาลกำลังเปลี่ยนแปลงกฎหมายเพื่อปกป้องนิวซีแลนด์จากการแทรก แซงจากรัฐต่างประเทศ**

**ท่านสามารถแสดงความคิดเห็นเกี่ยวกับการเปลี่ยนแปลงนี้**ได้ข้อมูลด้านล่างนี้จะอธิบายถึงสิ่งที่รัฐบาลกำลังดำเนินการและท่านสามารถมีส่วนร่วมได้อย่างไร

รัฐบาลกำลังเตรียมการเรื่องใด**?**

รัฐบาลกำลังฟื้นฟูกฎหมายอาญาให้แข็งแกร่งขึ้นเพื่อช่วยให้เจ้าหน้าที่ตำรวจและหน่วยงานอื่นได้ตอบสนองต่อการแทรกแซง จากรัฐต่างประเทศได้อย่างมีประสิทธิภาพมากขึ้น

การเปลี่ยนแปลงเหล่านี้เกิดขึ้นจาก **ร่างแก้ไขกฎหมายอาชญากรรม (ต่อต้านการแทรกแซงจากรัฐต่างประเทศ)**

ร่างกฎหมายกำลังอยู่ในระหว่างการพิจารณาโดยคณะกรรมาธิการยุติธรรมของรัฐสภา คณะกรรมาธิการจะเสนอแนะวิธีการปรับปรุงร่างกฎหมายก่อนที่จะบัญญัติเป็นกฎหมายบังคับใช้

 **การแทรกแซงจากรัฐต่างประเทศคืออะไร?**

การแทรกแซงจากรัฐต่างประเทศเกิดขึ้นเมื่อรัฐบาลต่างประเทศพยายามแทรกแซงสังคมของนิวซีแลนด์ด้วยวิธีการอันเป็นความลับ การบังคับ หรือความไม่ซื่อสัตย์ การกระทำเหล่านี้เป็นอันตรายต่อนิวซีแลนด์และชุมชนของเรา

การแทรกแซงจากรัฐต่างประเทศสามารถส่งผลกระทบต่อองค์รวมทั้งประเทศได้ ตัวอย่างเช่นอาจส่งผลกระทบต่อความมั่นคงของชาติ เศรษฐกิจ การเลือกตั้ง หรือการตัดสินใจของรัฐบาล

การแทรกแซงยังสามารถส่งผลกระทบต่อบุคคลและชุมชนได้ กิจกรรมใดๆอาจทำให้บุคคลรู้สึกไม่ปลอดภัยหรือหวาดกลัวที่จะกระทำหรือออกความคิดเห็นเนื่องจากมาตรการที่รัฐบาล ต่างประเทศอาจกระทำกับตนหรือครอบครัวของตน ย่อมเป็นการไม่ถูกต้องเพราะกฎหมายของเราให้สิทธิและเสรีภาพแก่บุคคล และรัฐบาลต่างประเทศไม่ควรพยายามควบคุมกิจกรรมของประชาชนที่นี่

**กฎหมายจะมีการเปลี่ยนแปลงอย่างไรบ้าง?**

การแทรกแซงจากรัฐต่างประเทศของประเทศใดๆ ต่อนิวซีแลนด์ถือเป็นสิ่งที่ยอมรับไม่ได้

ความผิดครั้งใหม่ใดๆจะถือว่าการแทรกแซงจากรัฐต่างประเทศและกิจกรรมอันตรายใดๆเป็นการขัดต่อกฎหมาย พฤติการณ์เหล่านี้นับเป็นความผิดร้ายแรงที่สุดอย่างหนึ่งในนิวซีแลนด์ ยังมีการเปลี่ยนแปลงความผิดเดิมเพื่อปกป้องข้อมูลที่ละเอียดอ่อนของรัฐบาลให้ดีขึ้นอีกด้วย

การเปลี่ยนแปลงดังกล่าวหมายความว่าผู้ที่กระทำกิจกรรมที่เป็นอันตรายให้กับรัฐบาลต่างประเทศจะถูกกวาดล้างและมี บทลงโทษภายใต้กฎหมายอาญาของเรา

 **ฉันจะแสดงความคิดเห็นได้อย่างไร?**

คณะกรรมาธิการยุติธรรมรัฐสภาขอให้ประชาชนแสดงความคิดเห็นเกี่ยวกับร่างกฎหมายดังกล่าวโดย “ขอให้ส่งความคิดเห็น” โครงการนี้ได้จัดให้มีขึ้นเป็นระยะเวลาหนึ่งระหว่างที่คณะกรรมาธิการพิจารณาร่างกฎหมาย

สามารถดูข้อมูลเพิ่มเติมเกี่ยวกับร่างกฎหมายและวิธีการยื่นความคิดเห็นได้ทางออนไลน์ที่: <https://bills.parliament.nz/v/6/5c7f002d-e4b4-4573-5563-08dd042d0cd2?Tab=history>

โดยปกติแล้วคณะกรรมาธิการจะเผยแพร่เอกสารดังกล่าวต่อสาธารณะในเว็บไซต์ของรัฐสภา ก่อนที่จะส่งเอกสาร ท่านสามารถขอให้คณะกรรมาธิการเก็บเอกสารที่ท่านส่งเป็นความลับได้หากท่านไม่ประสงค์ที่จะเปิดเผยต่อสาธารณะ คณะกรรมาธิการจะต้องทำการตกลงก่อนที่ท่านจะส่งเอกสารที่ท่านจะยื่น

เว็บไซต์ของกระทรวงยุติธรรมยังมีข้อมูลเกี่ยวกับการแทรกแซงจากรัฐต่างประเทศ ร่างกฎหมาย และวิธีการรายงานการแทรกแซงจากรัฐต่างประเทศไปยังหน่วยงานของรัฐบาล สามารถดูข้อมูลดังกล่าวได้ในหัวข้อ “การต่อต้านการแทรกแซงจากรัฐต่างประเทศ” ในหน้าเว็บแผนริเริ่มหลักของกระทรวง[:](https://www.justice.govt.nz/justice-sector-policy/key-initiatives/) [[https://www.justice.govt.nz/justice-sector-policy/key-initiatives/countering-foreign-interference](https://www.justice.govt.nz/justice-sector-policy/key-initiatives/)](https://www.justice.govt.nz/justice-sector-policy/key-initiatives/countering-foreign-interference/)